**Isabella "Bella" Khair Hadid** (s. 9. lokakuuta 1996) on yhdysvaltalainen malli. Hän on ollut vuodesta 2017 asti yksi maailman parhaiten tienaava malli.

Hadid syntyi Washington DC:ssä mutta vietti nuoruutensa Kalifornian Santa Barbarassa ja Los Angelesissa. Hadidin äiti on alankomaalainen TV-persoona ja entinen malli Yolanda Hadid (née van den Herik). Hadidin isä on palestiinalaistaustainen kiinteistökehittäjä Mohammed Hadid. Myös Bellan sisko Gigi Hadid työskentelee mallina. 

Hadid on esiintynyt uransa aikana 142 lehden kannessa. Times magazine listasi hänet yhdeksi 100 vaikutusvaltaisimmaksi henkilöksi vuonna 2023. British fashion council on myöntänyt hänelle arvovaltaisen Model of the Year palkinnon vuonna 2022. 

Hänellä on Instagram palvelussa 61 miljoonaa seuraaja ja on alustan 3. seuratuin malli.

Ura
---

Vuonna 2014 hän aloitti valokuvauksen opiskelun Parsons School of Designissa New Yorkissa, mutta keskeytti opintonsa solmittuaan sopimuksen IMG Modelsin kanssa. Hadid teki runway debyyttinsä New Yorkin muotiviikolla samana syksynä Desigualin näytöksessä.

Hadidista tuli Diorin kosmetiikkalinjan kasvot vuonna 2016. Hän tähditti myös merkin *Dior make-up live with Bella Hadid* verkkosarjaa. Videot tehtiin yhteistyössä Peter Philipsin kanssa, joka toimii Dior kosmetiikan luovana johtajana. Hadidin sopimus Diorin kanssa päättyi maaliskuussa 2022.

Vuonna 2022 Hadid sulki muotimerkki Copernin näytöksen. Hänen päälleen suihkutettiin lavalla fabrican materiaalista tehty valkoinen mekko. *Vogue* nimitti mekon yhdeksi vuoden 2022 merkittävimmistä muotihetkistä.

Hadid teki näyttelijädebyyttinsä vuonna 2022 televisiosarja *Ramyn* kolmannella tuotantokaudella.

Yksityiselämä
-------------

### Koulutus

Valmistuttuaan Malibu High Schoolista Hadid muutti New York Cityyn opiskelemaan valokuvausta Parsons School of Designiin. Hadid keskeytti opintonsa keskittyäkseen mallin uraansa. 

### Suhteet

Hadid oli vuodesta 2015 vuoteen 2019 suhteessa kanadalaisen The Weekndininä tunnetun muusiikko Abel Tesfayen kanssa. Tesfaye oli halunnut Hadidin levynsä "Beauty Behind the Madness" levyn kanteen, Hadid oli kieltäytynyt tarjouksesta, mutta pari oli tutustunut tapahtuman ansiosta toisiinsa. Tesfaye nähtiin punaisella matolla yhdessä ensimmäisen kerran vuoden 2016 Grammy-palkintogaalassa. Parin paljon tabloidi huomiota ja spekulaatiota aiheuttanut suhde päättyi vuoden 2019 syksyllä. Eron syyksi raportoitiin parin kiireiset aikataulut. Hadid esiintyi muusikon "In the Night" singlen musiikkivideolla vuonna 2015. 

Hadid liitettiin vuonna 2020 taiteellinen johtaja Marc Kalmaniin. Parin raportoitiin eronneen kolmen vuoden seurustelun jälkeen heinäkuussa 2023.

### Terveys

Hadid kärsii kroonisesta borreeliosista (Chronic Lyme disease) jonka takia on joutunut useita kertoja hoitoon. Hadid on avoin terveysongelmistaan ja on ollut kunniavieraana perheensä kanssa Global Lyme Alliancen vuotuisessa "Uniting for a Lyme-Free World" gaalassa. Hadid joutui keskeyttämään unelmansa olympialaisissa ratsastuksessa kilpailemisesta sairauden vuoksi.

### Aktivismi ja hyväntekeväisyys

Hadid on ollut aktiivinen palestiinalaisten oikeuksien puolustaja ja on osallistunut useita kertoja palestiinaa tukeviin mielenosoituksiin. Hän kertoi 2022 elokuussa Noor Tagourin Rep -podcastissa yritysten lopettaneen yhteistyön hänen kanssaan ja menettäneensä ystäviä aktivisminsa ja mielipiteidensä takia. 

### Lakiasiat

Hadid jäi alaikäisenä kiinni DUI:sta eli rattijuopumuksesta vuonna 2014. Hän menetti ajokorttinsa vuodeksi ja sai puoli vuotta ehdollista. Bellan äiti Yolanda Hadid käsitteli tapausta laajasti *The Real Housewives of Beverly Hills* tosi-tv ohjelmassa.

Tunnustukset ja palkinnot
-------------------------

Joulukuussa 2016 Hadid valittiin "Vuoden malliksi" Models.comin Vuoden malli 2016 -palkinnoissa. Tämän lisäksi hän on voittanut muun muassa vuonna 2022 British Fashion Councilin myöntämän Model of the year palkinnon.

Lähteet
-------

1. ↑  THE WORLD'S HIGHEST-PAID MODELS 2017 Forbes.com. Viitattu 26.7.2018 (englanniksi).
2. ↑  The FMD- FashionModelDirectory.com: Bella Hadid - Gallery with 142 magazine covers - Fashion Model | Models | The FMD | Page 1 *The FMD - FashionModelDirectory.com*. Viitattu 22.12.2023.
3. ↑  Models.com most followed ranking *models.com*.
4. ↑  Instagram *www.instagram.com*. Viitattu 22.12.2023.
5. ↑  Bella Hadid | Biography, Family, Nationality, & Religion | Britannica *www.britannica.com*.  7.3.2024. Viitattu 31.3.2024. (englanniksi)
6. ↑  Bella Hadid Is Your New Beauty Guru *ELLE*.  31.5.2016. Viitattu 31.3.2024. (englanniksi)
7. ↑  No, Dior didn’t replace Bella Hadid with an Israeli model over her comments on the Israel-Hamas war *AP News*.  8.11.2023. Viitattu 31.3.2024. (englanniksi)
8. ↑  Mitä Nyt | Huippumalli Bella Hadidin päälle suihkutettiin Pariisin muotiviikoilla mekko *Helsingin Sanomat*.  3.10.2022. Viitattu 31.3.2024.
9. ↑  Condé Nast: The Year in Review: Fashion’s Biggest Moments of 2022 *Vogue*.  16.12.2022. Viitattu 31.3.2024. (englanniksi)
10. ↑  Michael Schneider: Bella Hadid Joins ‘Ramy’ Season 3 in Recurring Role, Her First on a Scripted Series *Variety*.  31.3.2022. Viitattu 31.3.2024. (englanniksi)
11. ↑  Bella Hadid and The Weeknd's Relationship: A Look Back *Peoplemag*. Viitattu 22.12.2023. (englanniksi)
12. ↑  Bella Hadid Seemingly Confirms New Relationship with Mystery Man on Instagram *Peoplemag*. Viitattu 22.12.2023. (englanniksi)
13. ↑  Bella Hadid and Marc Kalman Break Up After Two Years of Dating *Entertainment Tonight*. Viitattu 22.12.2023. (englanniksi)
14. ↑  Bella Hadid Opens Up About Her Lyme Disease Battle: 'My Teenage Years Were Taken From Me' | Entertainment Tonight *www.etonline.com*.  14.10.2016. Viitattu 22.12.2023. (englanniksi)
15. ↑  Bella Hadid jakoi kuvia 15 vuotta kestäneestä sairastelukierteestä: "Tekisin sen uudestaan" *www.iltalehti.fi*. Viitattu 31.3.2024.
16. ↑  Yana Grebenyuk: Bella Hadid’s Lyme Disease Battle in Her Own Words *Us Weekly*.  7.8.2023. Viitattu 22.12.2023. (englanniksi)
17. ↑  Jennifer Zhan: Bella Hadid Says Palestine ‘Cannot Afford Our Silence’ *Vulture*.  26.10.2023. Viitattu 22.12.2023. (englanniksi)
18. ↑  Bella Hadid reveals losing jobs and friends after voicing support for Palestine *HOLA*.  23.8.2022. Viitattu 22.12.2023. (englanniksi)
19. ↑  Yolanda Foster Opens Up About Daughter Bella Hadid's "Shocking and Disappointing" DUI Arrest *E! Online*.  11.12.2014. Viitattu 22.12.2023.
20. ↑  Leah Dolan: Bella Hadid's Model of the Year win and more highlights from the Fashion Awards *CNN*.  6.12.2022. Viitattu 22.12.2023. (englanniksi)
21. ↑  MODELS.COM 2016 INDUSTRY AWARDS *models.com*.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |